نقدی کے خلاف جنگ

دنیا کے بڑے بینکار اور ان کے زیر اثر حکومتیں اس کوشش میں مصروف ہیں کہ کاغذی کرنسی کا استعمال ختم ہو جائے اور صرف ڈیجیٹل کرنسی (یعنی الیکٹرونک کرنسی) دنیا میں ہر جگہ استعمال ہونے لگے۔ اس سلسلے میں کیے گئے عملی اقدامات **کیش کے خلاف جنگ** (war on cash) کہلاتے ہیں۔
8 نومبر 2016ء کو بھارت میں بڑے نوٹوں کی منسوخی اسی سلسلے کی ایک کڑی ہے۔ 11دسمبر 2016 کو وینیزویلا نے بھی 100 بلیور کے نوٹ منسوخ کر دیے ہیں جو وینیزویلا کی کل کرنسی کا نصف ہیں۔

ڈیبٹ کارڈ، کریڈٹ کارڈ، انٹرنیٹ اور موبائل فون کے ذریعے کی جانے والی ادائیگیاں کیش لیس (cashless) کہلاتی ہیں۔ یہ سب ادائیگیاں نیٹ ورکنگ کے بغیر ممکن نہیں ہیں۔ سوئیڈن کو پہلے کیش لیس ملک کا درجہ دیا جاتا ہے کیونکہ وہاں خرید و فروخت اور دیگرادائیگیوں میں کیش کا استعمال صرف 3 فیصد رہ گیا ہے۔

[بائیں|تصغیر|امریکی فوجیوں کے زیر استعمال [ایگل کیش کارڈ جو دنیا میں کہیں بھی موجود امریکی فوجی اسٹور پر خریداری کے لیے ڈیبٹ کارڈ کی طرح استعمال کیا جا سکتا ہے۔]]

## مقصد
* ایک ماہر معاشیات Mr. Buiter کا کہنا ہے کہ اگر بینک پہلے ہی سے شرح سود منفی 6 فیصد کر چکے ہوتے تو2009–2008 میں بڑا عالمی مالیاتی بحران (the Global Financial Meltdown) نہ آتا۔ اس ماہر معاشیات کا تعلق سٹی بینک سے ہے۔
لیکن اگر بینک اپنے ڈپازیٹر (کھاتے دار) کو منافع دینے کی بجائے اس کی رقم میں سے کٹوتی کرنا شروع کر دیں گے تو لوگ بینک میں پیسے رکھنا بند کر دیں گے۔ جب بینکوں پر بُرا وقت آتا ہے تو وہ اپنے کھاتے داروں کی کچھ رقم ضبط کر لیتے ہیں جیسا کہ قبرص اور آسٹریا میں حکومت کی اجازت سے ہوا۔ اس عمل کو بیل ان (bail in) کہتے ہیں۔ اگر لوگ بینکوں میں رقم رکھنا بند کر دیں گے تو بینک بیل ان نہیں کر سکیں گے۔ اس لیے بینک چاہتے ہیں کہ ساری لین دین بینکوں کے ذریعے ہی کی جائے اور ایسا صرف اُسی وقت ممکن ہے جب کیش کا وجود ہی ختم کر دیا جائے۔
* کیش کوئی بھی اپنے پاس ذخیرہ کر سکتا ہے جبکہ ڈیجیٹل کرنسی صرف بینک میں ہی ذخیرہ کی جا سکتی ہے۔ اس طرح بینک حکومت پر حکومت کرنے کی پوزیشن میں آ جائیں گے۔
* کیش لوگوں کو مالیاتی آزادی مہیا کرتا ہے۔ الیکٹرونی ذرائع سے رقم کی منتقلی سے لوگوں کو بینکوں پر انحصار کرنا پڑے گا۔ اس طرح کوئی بھی لین دین مخفی نہیں رہے گی۔ بِنا کیش معیشت (cashless economy) لوگوں کی آزادی سلب کرنے کے مترادف ہے۔
* کیش کے خلاف جنگ کا اصل نشانہ دیانت دار شہری ہوں گے جن کی بچت اور آزادی ضبط ہو جائے گی۔

* امریکی فیڈرل ریزرو کے بارہویں اور مشہور چیر مین مسٹر ووکر (Mr. Volcker) نے ایک دفعہ کہا تھا کہ "سونا میرا دشمن ہے" یعنی سونا نوٹ چھاپنے والوں کا دشمن ہے۔ آج بھی بینکنگ نظام کو خطرہ ہے کہ سونے چاندی کی کرنسی کا دور واپس نہ آ جائے جو بینکاروں کی حاکمیت کو ختم کر دے گا۔ کیش لیس اکنومی میں سونے کی خرید و فروخت ممکن نہیں رہے گی۔
* ہر آدمی سے ٹیکس وصول کرنا ممکن ہو جائے گا اور حکومت ٹیکس کا ریٹ جب چاہے گی بڑھا دے گی۔
* ڈیجیٹل پے منٹ کی مدد سے ہر شخص پر مکمل نظر رکھی جا سکے گی۔
* کیش کے خلاف جنگ کا اصل مقصد عوام پر مکمل کنٹرول حاصل کرنا ہے۔

## اقدامات
2012 میں Better than Cash Alliance کا معاہدہ طے پایا۔ اس معاہدہ میں فورڈ فاؤنڈیشن، یو ایس ایڈ، سٹی بینک، ماسٹر کارڈ، ویزا کارڈ اور اقوام متحدہ کی کئی ایجنسیاں شامل تھیں۔ وہ چاہتی ہیں کہ تمام ادائیگیاں الیکٹرونی طریقے سے ہوں اور خاص طور پر ترقی پزیر ممالک میں کیش بالکل ختم کر دیا جائے۔ یہ وہ ادارے ہیں جو دنیا کی شائید ہر حکومت پر اثر انداز ہو سکتے ہیں۔

## مختلف ممالک میں صورت حال
حالیہ چند سالوں میں
* انڈیا نے8 نومبر 2016 کو 500 اور 1000 روپے کے نوٹوں پر پابندی لگانے کا اعلان کیا ہے۔ مودی نے تسلیم کیا ہے کہ وہ انڈیا کو کیش لیس اکنومی بنانا چاہتا ہے۔
* آسٹریلیا میں سٹی بینک نے اعلان کیاہے کہ وہ 24 نومبر 2016 سے کیش کی لین دین بالکل بند کر دے گا۔ آسٹریلیا میں 100 ڈالر کا نوٹ بہت جلد بند ہونے والا ہے۔
* اٹلی میں ایک ہزار یورو سے بڑی کیش ادائیگی پرپابندی لگا دی گئی ہے۔
* سوئزرلینڈ نے ایک لاکھ فرانک سے بڑی کیش ادائیگی پر پابندی تجویز کی ہے۔
* روس نے دس ہزار ڈالر سے بڑی کیش ادائیگی پرپابندی لگا دی ہے۔
* اسپین نے 2500 یوروسے بڑی کیش ادائیگی پرپابندی لگا دی ہے۔
* میکسیکو نے دو لاکھ پیسو سے بڑی کیش ادائیگی کو غیر قانونی قرار دیا ہے۔
* یوراگوئے نے پانچ ہزار ڈالر سے بڑی کیش ادائیگی پرپابندی لگا دی ہے۔
* فرانس نے کیش ادائیگی کی حد 3000 سے کم کر کے 1000 یورو کر دی ہے۔
* جرمنی نے ارادہ ظاہر کیا ہے کہ پورے یورو زون میں5000 یورو سے بڑی رقم کی ادائیگی پر پابندی لگا دی جانی چاہیے اور 500 یورو کا نوٹ ختم کر دینا چاہیے۔ ڈپٹی فائینینس منسٹر Michael Meister کا کہنا ہے کہ اگر پورے یورو زون میں یہ ممکن نہیں تو بھی جرمنی میں یہ ہو جانا چاہیے۔
* امریکہ کی ٹریژری کے سابقہ سیکریٹری لیری سمرس نے فروری 2016 کے وسط میں مطالبہ کیا ہے کہ 100 ڈالر کا نوٹ ختم کر دینا چاہیے۔
* یورپی مرکزی بینک نے اعلان کر دیا ہے کہ وہ 500 یورو کا نوٹ ختم کر رہا ہے۔ اس طرح یورپ میں کرنسی کی مقدار 30 فیصد کم ہو جائے گی۔

## منفی شرح سود
منفی شرح سود کا مطلب ہوتا ہے کہ بینک میں رقم رکھنے پر بینک منافع دینے کی بجائے اصل رقم میں سے کٹوتی کریں گے۔
اس وقت دنیا میں 23 ممالک ایسے ہیں جہاں شرح سود منفی ہو چکی ہے۔ یورو زون میں کل 19 ممالک ہیں اور ان سب ممالک میں شرح سود منفی ہو چکی ہے۔ اس کے علاوہ ڈنمارک، سوئیڈن اور سوئزرلینڈ میں بھی شرح سود منفی ہو چکی ہے۔ ناروے کے سب سے بڑے بینک نے بھی کیش کے استعمال پر پابندی کا مطالبہ کر دیا ہے۔

29 جنوری 2016 کو جاپان نے بھی شرح سود گرا کر منفی 0.1 فیصد کر دی ہے۔ اس طرح دنیا کی 20 فیصد جی ڈی پی اب ایسے سینٹرل بینکوں کے کنٹرول میں ہے جہاں شرح سود منفی ہو چکی ہے۔

## فائدہ/ نقصان
* کہا جاتا ہے کہ کیش ختم ہونے سے سوئیڈن میں بینک ڈکیتیوں کی واردات میں نمایاں کمی ہوئی ہے۔ لیکن حقیقت یہ ہے کہ اب بینک خود ڈاکو بن سکتے ہیں۔ وہ جب چاہے ٹرانزیکشن چارجز بڑھا سکتے ہیں یا منفی شرح سود (کٹوتی) میں اضافہ کر سکتے ہیں یا بیل ان (bail in) کر سکتے ہیں۔
* پروپگینڈا یہ کیا جاتا ہے کہ جرائم پیشہ لوگ کیش استعمال کرتے ہیں۔ کیش ختم کرنے سے جرائم ختم ہو جائینگے۔ لیکن تاریخ بتاتی ہے کہ کیش کی ایجاد سے پہلے بھی جرائم موجود تھے۔
* اگر کبھی زلزلے، سیلاب یا جنگ کی وجہ سے نیٹ ورک خراب ہو جائے تو کیش لیس معاشرے میں لوگوں کی اپنی جمع پونجی تک رسائی ختم ہو جائے گی۔ کیش استعمال کرنے میں ایسے رسک کم ہیں۔
* کیش لیس معاشرے میں ہیکریا غیر ملکی ایجنسیاں لوگوں کو پلک جھپکتے کنگال کر سکتی ہیں۔ 5فروری 2016ء کو شمالی کوریا کے ایک ہیکر Park Jin Hyok نے نیویارک کے مرکزی بینک فیڈرل ریزرو میں بنگلہ دیش کے سینٹرل بینک کے اکاونٹ سے دس کروڑ ڈالر نکال لیے اور انھیں فلیپائن اور سری لنکا کے کیسینو سے وصول کر لیا۔ اسی طرح 17 جولائی 2017ء کو CoinDash نامی کرپٹو کرنسی کے کھاتے سے کسی ہیکر نے 70 لاکھ ڈالر بذریعہ ہیکنگ چرا لیے۔27 اکتوبر 2018ء کو پاکستان کے 22 بینکوں کا ڈاٹا چرا لیا گیا جو ڈارک ویب پر فروخت کے لیے پیش کیا گیا جس کے نتیجے میں پاکستانیوں کے کروڑوں روپے ان کے اکاونٹ سے نکال لیے گئے۔ یہ پاکستان کی تاریخ کا سب سے بڑا سائبر حملہ سمجھا جاتا ہے۔
* جب ہندوستان نے سونے پر امپورٹ ڈیوٹی میں بہت اضافہ کر دیا تو سونے کی اسمگلنگ بہت بڑھ گئی۔ اسمگلنگ در حقیقت بہت زیادہ ٹیکس کے خلاف عوامی احتجاج ہوتا ہے۔ کیش فری ملک میں عوام احتجاج کرنے کے قابل نہیں رہیں گے۔
* کیش لیس اکنومی میں یہ ممکن ہو جائے گا کہ حکومت لوگوں کے بینک اکاونٹ یا کریڈٹ کارڈ سے ٹیکس پہلے کاٹ لے بعد میں اگر فرصت ملے تو شنوائی کرے۔
* کیش لیس ملک جنگ لڑنے اور اپنا دفاع کرنے کی صلاحیت سے محروم ہو جائے گا۔

* کیش کی موجودگی میں بچت کرنے والے اور اس کی بچت کے درمیان کوئی تیسرا فرد حائل نہیں ہوتا۔ کیش لیس معاشرے میں بچت اور بچت کرنے والے کے درمیان تھرڈ پارٹی ہمیشہ موجود رہے گی-
* کیش لیس معاشرے میں رشوت دینے اور لینے کے لیے سونا اور چاندی استعمال ہو گی۔
* جب امریکی فضائیہ کے چار سابقہ ڈرون پائیلٹوں نے امریکی قتل و غارت گری کی تفصیلات فاش کر دیں تو فیڈرل ریزرو نے ان کے بینک اکاونٹ اور کریڈٹ کارڈ منجمد کر دیے حالانکہ ان کے خلاف کوئی مقدمہ دائر نہیں ہوا۔ اس مثال سے پتہ چلتا ہے کہ اب لوگ  Deep State کی غلامی پر مجبور ہو جائینگے۔

"آخر کار صرف چند لوگ جو پورے امریکا کی ڈیجیٹل کرنسی کو کنٹرول کر سکتے ہیں وہ کیش لیس معاشرے میں سارے لوگوں کو کنٹرول کریں گے۔ اس کے نتیجے میں ساری آزادی لازماً ختم ہو جائے گی۔"

## بیل ان اور بیل آوٹ
جب کسی بڑے بینک یا ادارے کو ہونے والے بہت بڑے نقصان کو حکومت ٹیکس دہندہ کی دی ہوئی رقم سے پورا کرتی ہے تو اسے بیل آوٹ کہتے ہیں۔ لیکن جب حکومت بینک کو اجازت دیتی ہے کہ اپنے کھاتے داروں کی کچھ رقم ہضم کر کے اپنے نقصان کو پورا کر لو تو اسے بیل ان یا hair cut کہتے ہیں۔
10 اپریل 2016 کو آسٹریا کے ایک بینک نے اپنے سینیئر کھاتے داروں کے اکاونٹ سے 54 فیصد کٹوتی (bail in) کا اعلان کیا ہے تا کہ بینک کو درپیش 8.5 ارب ڈالر کے خسارے کا ازالہ کیا جا سکے۔
پرتگال، یونان، اٹلی، ڈنمارک، ہنگری اور قبرص میں یہ سب کچھ پہلے ہی ہو چکا ہے۔

7 اگست 2016 کو ہانگ کانگ کے بٹ کوائن کے ایکسچینج Bitfinexنے اعلان کیا کہ وہ اپنے تمام گاہکوں کی بٹ کوائن کی شکل میں جمع شدہ رقم میں سے 36 فیصد کٹوتی کر رہا ہے کیونکہ کسی ہیکر نے ایکسچینج سے 119,756 بٹ کوائن چرا لیے ہیں جن کی مالیت 7 کروڑ ڈالر تھی۔

## میکسیکو
میکسیکو کے مشرقی صوبے میں دیہاتیوں نے بینک کے رویے سے تنگ آ کر چاندی کے سکے جو Libertad کہلاتے ہیں استعمال کرنا شروع کر دیے ہیں۔ ہسپانوی زبان میں Libertad کا مطلب ہے آزادی۔

## اقتباس
* انڈیا کے لوگوں کو سونا خریدنے سے روکنے کا بس ایک ہی طریقہ ہے۔ ان کا کیش ختم کر دو۔
* غیر یقینی صورت حال میں کیش ہی بادشاہ ہوتا ہے لیکن سینٹرل بینک بڑے منظم طریقے سے بتدریج کیش ختم کرنے کے لیے کوشاں ہیں۔
* دھوکا دہی پر قائم کرنسی نظام کی بقا اسی میں ہے کہ رقم کا مالک بالکل بے بس ہو جائے۔
* ڈوئیچے بینک کے چیف ایگزیکیوٹو آفیسر John Cryan کی پیشنگوئی ہے کہ غالباً آئندہ دس سالوں میں کیش بالکل ختم ہو جائے گا۔
* وال اسٹریٹ جرنل نے لکھا ہے کہ انڈیا کو کیش ختم کرنے کے لیے بڑے نوٹ منسوخ کرنے کے علاوہ بھی بہت کچھ کرنا ہو گا۔
* اپنی کتاب The New Case for Gold میں جیمز ریکارڈز لکھتے ہیں کہ اگر کاغذی کرنسی ختم ہو جائے تو بینک اکاونٹ میں سے آپ کے اربوں ڈالر راتوں رات غائب ہو سکتے ہیں یا حکومت پابندی لگا سکتی ہے کہ آپ 300 ڈالر سے زیادہ رقم ایک دن میں نہیں نکال سکتے۔
* مکمل حاکمیت کی نشانی وہ میڈیا (ذرائع ابلاغ ) ہیں جو تحقیق اور سچائی جاننے کی کوئی ذمہ داری نہیں لیتے اور بس پروپیگینڈا پھیلانے کا کام کرتے ہیں۔ پورا کا پورا مغربی میڈیا ایک لمبے عرصے سے صرف پروپیگینڈا کرنے میں مصروف ہے۔ متحدہ امریکا میں جب 6 عظیم میڈیا کارپوریشنوں کا قیام عمل میں آیا تو سارے آزاد جرنلسٹ اب پروپیگینڈا کرنے والوں میں تبدیل ہو گئے کیونکہ وہ ان اداروں کے مالکان نہ رہے۔ حکومت ہمیں وہاں لے آئی ہے جہاں وہ ہمیں دیکھنا چاہتی ہے یعنی مکمل بے اختیار اور بے خبر۔
* جرنلسٹ کا کام سچ کو تباہ کرنا، ڈھٹائی سے جھوٹ بولنا، غلط تاویل دینا، ذلیل کرنا، قارون کے آگے دُم ہلانا اور محض روٹی کی خاطر اپنے آپ کو، اپنے ملک کو اور اپنی قوم کو بیچ دینا ہے۔ ہم پس منظر میں چھپے امیروں کے غلام اور آلہ کار ہیں۔
* ہم ایک ایسی دنیا میں رہ رہے ہیں جہاں چند ہائی ٹیک کمپنیاں جو اکثر حکومت سے ملکر کام کرتی ہیں، نہ صرف ہماری بیشتر کارروائیوں پر نظر رکھتی ہیں بلکہ بڑے غیر محسوس طریقے سے ہماری سوچ، احساسات اور گفتگو کو کنٹرول بھی کر لیتی ہیں۔ آج جو ٹیکنولوجی ہمارے اطراف موجود ہے وہ کوئی بچوں کا بے ضرر کھلونا نہیں ہے بلکہ اس نے پوری دنیا کے لوگوں کی سوچ کوبدلنا ممکن بنا دیا ہے اور وہ بھی اس طرح کہ نہ کسی کو خبر ہو نہ کوئی ثبوت باقی رہے۔ ایسے طریقوں کی انسانی تاریخ میں کوئی مثال نہیں ملتی اور یہ طریقے موجودہ قوانین کے دائیرے سے بالکل باہر ہیں۔
* جن لوگوں پر مسلسل نظر رکھی جاتی ہے اور جو نظر لوگ رکھتے ہیں ان کے درمیان غلام اور آقا کا رشتہ ہوتا ہے۔ اپنے آپ سے دوبارہ پوچھیئے کہ ہم سب شہری ہیں یا غلام؟
* کیش ختم کر کے وہ ہر شخص کی دولت کو فریکشنل ریزرو بینکنگ میں قید کر دینا چاہتے ہیں تاکہ ہمیشہ کے لیے بینک رن سے بچا جا سکے۔
* تمھاری حکومت تمھاری دولت اور بھلائی کی سب سے بڑی دشمن ہے۔۔۔ حقیقت یہ ہے کہ کرنسی کنٹرول کے ذریعے لوگوں کو مجبور کیا جاتا ہے کہ وہ ڈوبتے جہاز میں ہی بیٹھے رہیں۔
* یہ روتھشیلڈ خاندان کا منصوبہ تھا کہ بینکنگ سسٹم کو ایسا بنا دو جسے لوگ سمجھ ہی نہ پائیں۔
: “The few who understand the system will either be so interested in its profit, or so dependent on its favours, that there will be no opposition from that class, while on the other hand, the great body of people, mentally incapable of comprehending the tremendous advantage that capital derives from the system, will bear its burdens without complaint, and perhaps without even suspecting that the system is inimical to their interests.”
* 8 ستمبر 2016 کو Wells Fargo بینک پر اپنے گاہکوں کے ساتھ دھوکا دہی ثابت ہونے پر ساڑھے 18 کروڑ ڈالر کا جرمانہ کیا گیا۔
: On Thursday (8th Sept. 2016), Wells Fargo was fined $185 million, (including a $100 million penalty from the Consumer Financial Protection Bureau, the largest penalty the agency has ever issued) for engaging in pervasive fraud over the years which included opening credit cards secretly without a customer’s consent, creating fake email accounts to sign up customers for online banking services, and forcing customers to accumulate late fees on accounts they never even knew they had. Regulators said such illegal sales practices had been going on since at least 2011.
* 7 فروری 2019ء کو Wells Fargo کی آن لائن بینکنگ اور موبائل ایپ نے کام چھوڑ دیا جس کی وجہ سے کھاتے دار اپنے بینک اکاونٹ تک رسائی سے محروم ہو گئے۔ یہ ایک ہفتے میں دوسری بار ہونے والا خلل تھا۔
: "Wells Fargo's online banking and mobile app went down Thursday morning, leaving customers unable to access their accounts and conduct banking needs. It is the second time their system has gone down in less than a week. "
* اگر (امریکی) حکومت کے اہم اداروں اور سیاسی پارٹیوں کی ہیکنگ ہو سکتی ہے توبینکوں کی کیوں نہیں ہو سکتی؟
: If supposedly important government agencies and political parties can be hacked, why would the banking system be unhackable?
* کالا دھن ختم کرنے اور دہشت گردوں کی مالی امداد بند کرنے کے بہانے ابھی مزید قوانین بنیں گے جو کیش کی لین دین کے خلاف ہوں گے تاکہ ٹیکس دینے والوں کو مزید نچوڑا جا سکے۔
: Expect more legislative and regulatory action against cash transactions under the guise of fighting against money laundering, terrorist financing, and tax havens as governments continue to try to squeeze as much money as possible from taxpayers.
* بہت بڑے پیمانے پر آزادی سلب کرنے کی جتنی صلاحیت بینکنگ سسٹم میں ہے اتنی کسی اور میں نہیں۔
: The value of advocating for decentralized and physical alternatives to the banking system may not be easily grasped by the activists of today, but few other things have the potential to erode freedom on such a massive scale.
* "دھکیلنے کی بجائے لوگوں کو خاموشی سے غلامی کی جانب ہانک دو"
: Soft-sell the people into their own enslavement instead of forcing them.
* “It’s a sign that the authoritarians are clinging to power so they can collect the revenues collect the taxes and make sure you’re not getting around the system. That’s what the cashless society is all about."
* تین چیزیں امیر ترین لوگوں کا ایجنڈا ہیں: عالمی کرنسی، عالمی ٹیکس کا نظام اور عالمی حکمرانی
: the elite, whoever they may be—George Soros, to be sure, but Christopher Dodd?—have three things on their agenda: “world money, world taxation, and world order.”
*: the effort to eliminate cash perfectly - as an “attack on individual freedom.” 
* پوری دنیا پر حکمرانی کے لیے دو چیزیں ضروری ہیں، عالمی کرنسی اور کیش لیس نظام۔
: A one world currency and cashless system would be the bedrock of one world governance. You cannot have one without the other.
* انڈیا وہ چوہا بن چکا ہے جس پر بڑے مالیاتی تجربے کیے جاتے ہیں مثلاً نومبر 2016ء میں بڑے نوٹوں کی منسوخی یا آج (20 ستمبر 2019ء) کی موڈرن منی تھیوری کا تجربہ۔
: India has somehow become the gunniea pig for huge monetary experiments: whether it is the Nov 2016 cash elimination, or today's MMT test
* کیش کے خلاف جنگ دراصل معاشی آزادی کے خلاف جنگ ہے۔
: The War on Cash is a war on your economic freedom.

* "But the real reason is because the elimination of cash would allow elites to impose negative interest rates, account freezes and confiscation."
* اگر طوفان، کسی حادثے، جارحانہ کاروائ یا سائبر حملے کی وجہ سے بجلی فیل ہو جائے تو پوری ڈیجیٹل اکنومی رک جائے گی۔
: If the power grid goes out due to storms, accidents, sabotage or cyberattacks, our digital economy will grind to a complete halt.

## مزید دیکھیے
* شرح سود
* کاغذی کرنسی
* فریکشنل ریزرو بینکنگ
* قبرص کے بینکوں کا بحران
* غلامی کی اقسام
* سونا دو پیسے لو
* بھارت میں موبائل والیٹ کاروبار
* بھارت میں 500 اور 1000 کے نوٹوں کا اسقاط زر
* بٹ کوائن
* پے ٹی ایم

## بیرونی ربط
* better than cash alliance
* The War On Cash: Officially Sanctioned Theft
* The changing essence of money

## حوالہ جات

زمرہ:استعماریت
زمرہ:اقتصادی نظام
زمرہ:برقی تجارت
زمرہ:بین الاقوامی معاشیات
زمرہ:بینکاری
زمرہ:دولت
زمرہ:زر مبادلہ
زمرہ:عالمی ادارے
زمرہ:عالمی معیشت
زمرہ:کرنسی
زمرہ:مالیات
زمرہ:نظامات ادائیگی
زمرہ:بین الاقوامی مالیات
زمرہ:ویکی ڈیٹا سے مختلف مختصر وضاحت
زمرہ:حسابداری
زمرہ:زری معاشیات
زمرہ:عالمگیریت